Ólafur Gunnarsson rithöfundur var góðvinur listamannanna Alfreðs Flóka , Dags Sigurðarsonar og Steinars Sigurjónssonar , umdeildra snillinga sem ólu aldur sinn á jaðri samfélagsins . Hann fer hér í sannkallaðan gúmsílúmstúr – eins og Flóki hefði sagt – um Reykjavík og Kaupmannahöfn áttunda og níunda áratugarins og lýsir af næmum skilningi , hreinskilni og óborganlegum húmor kynnum sínum af þeim og fjölmörgum öðrum ógleymanlegum persónum af því sögusviði : menningarpáfum , sveitamönnum , heimsfrægum rithöfundum , húsgagnasölum , barþjónum , mögulegum KGB-mönnum , ástkonum , skáldum og listamönnum .